Opasni teški metal otkriven u proizvodu, hitno je povučen!

Iz prodaje hitno je povučena neočišćena smrznuta Lignja Patagonica od 500 grama zbog povećane količine teškog metala kadmija, priopćilo je Ministarstvo poljoprivrede u petak.

Proizvod nije u skladu s uredbom Europske komisije o utvrđivanju najvećih dopuštenih kontaminata u hranji.

Rizik je ozbiljan, a obavijest hitna te se svi proizvodi povlače od potrošača.

Proizvođač Lignje Patagonice neočišćene je tvrtka Natura Vinkovci s datumom valjanosti 14. srpnja iduće godine.

Veleprodaja je Metro cash & carry Zagreb, a dobavljač tvrtka Loligo seafood Španjolska, stoji u priopćenju Ministarstva poljoprivrede.

Inače, kadmij je teški metal koji predstavlja ozbiljnu opasnost za ljudsko zdravlje. Klasificiran je kao kancerogena tvar prve kategorije. Nakon trovanja, ciljni su organi bubrezi i jetra.

Glavni izvor kadmija su riža, pšenica, lignje, školjke, iznutrice i duhanski dim.

Objava Opasni teški metal otkriven u proizvodu, hitno je povučen! pojavila se prvi puta na Danica.hr.