Kancerogena tvar otkrivena u povrću u trgovini: nemojte konuzmirati!

Državni inspektorat RH obavještava potrošače o još jednom opozivu proizvoda.

Riječ je o prehrambenom proizvodu S-Budget Špinat 400 g, roka trajanja 19.04.2026. godine. Povlači se zbog utvrđene povišene količina kadmija.

Proizvod nije u skladu s Uredbom EU o najvećim dopuštenim količinama određenih kontaminanata u hrani.

Proizvođač je ZMH Horvat d.o.o., Bistrička cesta 4a, 49282 Konjščina, Hrvatska, a špinat se prodavao u trgovinama Spar Hrvatska.

Iz Spara su jučer priopćili kako je “prilikom rutinske kontrole kvalitete proizvoda S-Budget Špinat 400 g utvrđena povišena količina kadmija”.

“Iz tog razloga iz prodaje smo promptno povukli proizvod. Mole se kupci da ga ne konzumiraju, već vrate u najbližu Spar ili Interspar trgovinu gdje će im biti vraćen novac. Obavijest se odnosi isključivo na navedeni rok trajanja.

Spar Hrvatska i proizvođač ZMH Horvat ovim se putem ispričavaju kupcima i naglašavaju kako su glavni prioriteti sigurnost proizvoda i zadovoljstvo kupaca”, ističu u Sparu.

Kadmij je teški metal izuzetno toksičan i kancerogen za ljude, a najviše djeluje na pluća, srce, jetru i tkiva kostiju. Taloži se u organizmu i teško se i dugo izlučuje.

U svakodevnom životu kadmiju su najviše izloženi pušači duhana: jedna cigareta sadrži oko 2 mikrograma kadmija, a 2 do 10 posto tog kadmija se prenosi u duhanski dim.

Objava Kancerogena tvar otkrivena u povrću u trgovini: nemojte konuzmirati! pojavila se prvi puta na Danica.hr.