U prehrambenoj namirnici iz Iraka otkriven kancerogeni teški metal

U prehrambenoj namirnici iz Iraka otkriven je visok udjel teškog metala koji je iznimno štetan za zdravlje.

Riječ je o svježim crnim tartufima iz Iraka u kojima je sanitarnom i laboratorijskom kontrolom uzorka otkriven teški metal kadmij. Bilo ga je čak 0,6 mg/kg.

Srećom, kontrola se dogodila prilikom pokušaja ulaska pošiljke na granici, pa sporni tartufi ipak nisu završili na hrvatskom tržištu. Inspektori su odmah naredili njihovo uništenje.

Kadmij je izuzetno toksičan i kancerogen za ljude, a najviše djeluje na pluća, srce, jetru i tkiva kostiju. Taloži se u organizmu i teško se i dugo izlučuje.

U svakodevnom životu kadmiju su najviše izloženi pušači: jedna cigareta sadrži oko 2 mikrograma kadmija, a 2 do 10 posto tog kadmija se prenosi u duhanski dim.

Objava U prehrambenoj namirnici iz Iraka otkriven kancerogeni teški metal pojavila se prvi puta na Danica.hr.