U svježem povrću iz Makedonije otkriven visok udjel teškog metala

U svježem povrću iz Makedonije otkrivene su visoke razine teškog metala te je odmah naređeno uništenje.

Riječ je o svježim crvenim feferonima iz Sjeverne Makedonije koji su trebali biti uvezeni u Hrvatsku, ali su zaustavljeni na granici. Nakon što je analiziran uzorak feferona, inspektori su naložili da se cijela pošiljka uništi.

U feferonima je otkriven visok sadržaj nikla u udjelu od 0,576 miligrama po kilogramu. A ne smije biti ni mikrograma jer je nikal kao teški metal izuzetno štetan za ljudsko zdravlje.

No, to nije jedina pošiljka povrća iz Makedonije koja nije dobro prošla na hrvatskoj granici. Uništene su i svježe crvene paprike zbog vidljivih organoleptičkih promjena, što znači da je bila riječ o kvarnoj robi. Paprike su bile namijenjene industrijskoj preradi u Hrvatskoj.

Šteta za vlasnike svježih feferona i crvene industrijske paprike iz Sjeverne Makedonije je prilična.

Objava U svježem povrću iz Makedonije otkriven visok udjel teškog metala pojavila se prvi puta na Danica.hr.