Kancerogeni teški metal otkriven u povrću iz BiH

U povrću iz Bosne i Hercegovine otkriven je iznimno štetan teški metal.

Kako navode u europskom sustavu za sigurnost hrane, u luku iz BiH pronađen je kadmij. U oba uzeta uzorka utvrđena je vrijednost od 0,056 mg/kg kadmija.

Srećom, sve se dogodilo na hrvatskoj granici, pa luk na kraju ipak nije završio na policama naših dućana. Inspektori su pošiljku tog povrća odbili te vratili natrag u BiH.

Kadmij je, inače, izuzetno toksičan i kancerogen za ljude, a najviše djeluje na pluća, srce, jetru i tkiva kostiju. Taloži se u organizmu i teško se i dugo izlučuje.

U svakodevnom životu kadmiju su najviše izloženi pušači duhana: jedna cigareta sadrži oko 2 mikrograma kadmija, a 2 do 10 posto tog kadmija se prenosi u duhanski dim.

Objava Kancerogeni teški metal otkriven u povrću iz BiH pojavila se prvi puta na Danica.hr.